da en da nl ca da da de es da da da da da da da da da da da da da da da da da da da da en da da es en da da da da de da da da da da da da da da da da da da nl da en da da es nl da
Nyt familienetværk åbner snart i Skjern | Blå Kors Danmark
10.8.2022 07:00:00 CEST | Blå Kors Danmark
Fællesskab, fællesspisning og aktiviteter for både børn og voksne er på programmet i Familienetværket Skjern, som starter op 1. september 2022. Netværket er et partnerskab mellem Skjern Bykirke og Blå Kors Danmark.
Familienetværket Skjern holder åbningsfest den 1. september 2022. Foto: Jens Peter Engedal.
Familier og enlige bliver mødt med åbne arme og masser af nærvær i et fællesskab med andre mennesker, der også kender til en hverdag med forskellige udfordringer som fx ensomhed, skilsmisse, presset økonomi eller sygdom og som samtidig har et ønske om at blive en del af godt fællesskab.
Det er tanken bag Familienetværket Skjern, som starter op torsdag den 1. september. Familienetværket er et gratis tilbud til familier og enlige og drives i partnerskab mellem Skjern Bykirke og Blå Kors Danmark.
Anne Mette Randeris Bjerg, der er projektleder for det nye familienetværk, håber, at netværket bliver taget godt imod i Skjern og omegn.
"Vi vil gerne skabe et fællesskab for mennesker, der har brug for at mødes med andre, og som samtidig kan få et gratis måltid mad. Vi vil gerne skabe et rum, hvor man kan møde hinanden, som ikke lige er en fodboldklub eller en anden forening, og hvor der bare er tid til at være. Vi håber, at vi med Familienetværket kan skabe et godt fællesskab for både børn og voksne,” siger Anne Mette Randeris Bjerg.
Fællesskab og hygge for børn og voksne
Familienetværket mødes torsdag i ulige uger kl. 16.30-19.00 i Skjern Bykirkes lokaler på Nygade 52.
Til hver samling vil der være plads til sjov og hygge og også kreative aktiviteter for både børn og voksne. En gang imellem vil der også være fokus på særlige temaer som hverdags- og familieliv, børnenes skolegang, økonomi, velvære og sundhed.
”Vores ønske er, at Familienetværket skal være en åben dagligstue, en hverdagsdagligstue, hvor man kan komme forbi til en kop kaffe, lidt snak og hygge. Det er ikke noget fint og fornemt, men et helt nede på jorden dagligdagsmøde. Vi er så heldige, at vi har nogle fysiske rammer, der minder lidt om en dagligstue, hvor man kan slappe af, hygge sig og være sammen med andre,” siger Anne Mette Randeris Bjerg.
På den første familienetværksaften den 1. september vil der være hoppeborg, trylleri og god grillmad på programmet.
Familienetværk i flere byer
Familienetværket i Skjern er partnerskab nr. 30 i rækken mellem Blå Kors og en lokal kirke. Det første partnerskab blev etableret i 2017.
"Vi har rigtig gode erfaringer med, at den her særlige konstellation med vores familienetværk kan række ud til mange udsatte mennesker i nærområdet og tilbyde et godt netværk og ofte også konkret hjælp til udfordringer i hverdagen, derfor er vi meget glade for det nye partnerskab med Skjern Bykirke, som giver os mulighed for at hjælpe sårbare familier og enlige i Skjern og omegn," siger generalsekretær i Blå Kors Danmark Christian Bjerre.
Alle aktiviteter og tilbud i Familienetværket er gratis.
Anne Mette Randeris Bjerg, leder Familienetværket Skjern, 20 48 26 43
Simon Thidemann, kommunikationsmedarbejder Blå Kors Danmark, 61 69 27 79
Familienetværket Skjern holder åbningsfest den 1. september 2022. Foto: Jens Peter Engedal.
Information om Blå Kors Danmark
Blå Kors er en kristen social hjælpeorganisation, som hjælper socialt udsatte mennesker i Danmark.
Følg pressemeddelelser fra Blå Kors Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Blå Kors Danmark
Familienetværket Filippavej vinder frivillighedspris3.10.2022 11:20:29 CEST | Pressemeddelelse
Arbejdet med at hjælpe udsatte borgere og familier hyldes af Frederiksberg Kommune. Her har man valgt at tildele en af årets frivillighedspriser til Familienetværket Filippavej, der drives af Københavns Frikirke i partnerskab med Blå Kors Danmark.
Ulrik fik hjælp til sit alkoholmisbrug med støtte fra familien30.9.2022 09:56:01 CEST | Pressemeddelelse
Omkring 140.000 danskere er afhængige af alkohol og kan ikke stoppe uden behandling. En af dem var 54-årige Ulrik Jensen, som efter mange års alkoholmisbrug søgte hjælp hos Blå Kors Behandlingscenter i Taastrup. For ham har tre måneders terapiforløb med fokus på inddragelse af pårørende ændret hans liv.
Gode frivillige er altafgørende for Blå Kors’ værested Madam Blå i Hobro29.9.2022 09:34:54 CEST | Pressemeddelelse
På Madam Blå i Hobro er de frivillige medarbejdere altafgørende for, hvor stor en forskel værestedet kan gøre for stedets brugere. Men lige i øjeblikket er det svært at finde frivillige nok, derfor inviterer værestedet nu alle interesserede til informationsmøde.
Nu slår Barnets Blå Hus i Vejle dørene op27.9.2022 07:00:00 CEST | Pressemeddelelse
Børn og unge med alkohol- eller stofmisbrug tæt inde på livet kan snart få hjælp i Barnets Blå Hus i Vejle, som er et nyt og gratis behandlingstilbud målrettet familier i Trekantområdet. Alle inviteres til åbningsfest tirsdag den 11. oktober.
Blå Kors fastholder og sænker prisen på mad på væresteder og varmestuer21.9.2022 06:00:00 CEST | Pressemeddelelse
Selvom Blå Kors Danmarks udgifter i øjeblikket stiger, har organisationen besluttet at fastlåse priserne på den mad, der sælges på væresteder og varmestuer, og i enkelte tilfælde sænke priserne. Det sker af hensyn til hårdt pressede brugere.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022